Σπετζοφάι πηλιορείτικο
Το παραδοσιακό πηλιορείτικο φαγητό είναι ιδανικό στο τραπέζι με την παρέα. Ανάλογα με τις αντοχές μας μπορούμε να το κάνουμε όσο πικάντικο θέλουμε προσθέτοντας καυτερό πιπέρι.
600 γρ. χωριάτικα λουκάνικα, κομμένα σε ροδέλες πάχους 2 εκ. , 3 κόκκινες πιπεριές Φλωρίνης, κομμένες σε λωρίδες , 4 πράσινες πιπεριές, κομμένες σε λωρίδες , 1 μεγάλο ξερό κρεμμύδι, σε φέτες , 1-2 σκελίδες σκόρδο, ψιλοκομμένες , 2 κουτ. γλυκού ρίγανη ξερή , 2 κουτ. γλυκού πάπρικα γλυκιά , 1 κουτ. γλυκού κόκκινο καυτερό πιπέρι, 80 ml κόκκινο, ξηρό κρασί, 30 ml ελαιόλαδο , αλάτι, φρεσκοτριμμένο πιπέρι
Για να φτιάξουμε σπετζοφάι πηλιορείτικο, ξεκινάμε ζεσταίνοντας σε φαρδιά κατσαρόλα το λάδι σε δυνατή φωτιά και σοτάρουμε τα λουκάνικα για 2-3 λεπτά, μέχρι να ροδίσουν. Τα βγάζουμε με τρυπητή κουτάλα σε ένα σκεύος και τα σκεπάζουμε να διατηρηθούν ζεστά. Στην ίδια κατσαρόλα και στο ίδιο λάδι ρίχνουμε τις πιπεριές, το κρεμμύδι, το σκόρδο και το κόκκινο καυτερό πιπέρι και τα σοτάρουμε για περίπου 3-4 λεπτά, μέχρι να μαλακώσουν ελαφρώς.Αλατοπιπερώνουμε, πασπαλίζουμε με την πάπρικα και τη ρίγανη και ρίχνουμε το κρασί. αφήνουμε 1-2 λεπτά να εξατμιστεί το αλκοόλ, προσθέτουμε τα λουκάνικα, ανακατεύουμε και μετριάζουμε τη φωτιά.Σκεπάζουμε την κατσαρόλα με καπάκι και μαγειρεύουμε για περίπου 15 λεπτά, μέχρι να μαλακώσουν όλα τα υλικά. Ξεσκεπάζουμε την κατσαρόλα, δυναμώνουμε τη φωτιά και συνεχίζουμε το μαγείρεμα για άλλα 5 λεπτά, μέχρι να δέσει λίγο η σάλτσα.
Κρέας,Λαχανικά,Λουκάνικα,Πιπεριές